Charles Brabin

Charles Joseph Brabin (17. huhtikuuta 1882 Liverpool, Englanti – 3. marraskuuta 1957 Santa Monica, Kalifornia) oli englantilaissyntyinen yhdysvaltalainen elokuvaohjaaja ja elokuvakäsikirjoittaja, mutta hän työskenteli myös näyttelijänä.

Brabinin ohjaajan uran kulta-aikaa oli mykkäelokuvien aikaan 1910-luvun alkupuolelta 1920-luvun loppuun, erityisesti ensimmäisen maailmansodan jälkeiset vuodet olivat Brabinille hyvin menestykselliset. Brabin teki lyhyehköksi jääneen taipaleen myös äänielokuvien ohjaajana 1930-luvun alussa.

Liverpoolissa vuonna 1882 syntynyt Charles kävi koulua St. Francis Xavier Collegessa. Hän matkusti 1900-luvun alussa New Yorkiin, missä hän teki hanttihommia lyhyen aikaa ennen ryhtymistään teatterinäyttelijäksi. Brabin liittyi lavalta Edison Studiosin elokuvastudioon vuonna 1908, missä hän näytteli ja ohjasi. Ohjaajan uran Brabin aloitti vuonna 1912 ja ohjausdebyytti oli What Happened to Mary?.

Brabinin koko viihdeura kesti vuodet 1908–1942 eli yhteensä 34 vuotta, johon mahtui näyttelijä-, elokuvakäsikirjoittaja- ja elokuvaohjaajaurat. Näyttelijäura jäi lyhyeksi, mutta elokuvaohjaajaura kesti aina vuoteen 1934 asti 95 ohjatun elokuvan jälkeen. Brabin myös kirjoitti 23 elokuvakäsikirjoitusta.

Brabin meni ensimmäisen kerran naimisiin Susette Mosherin kanssa 14. joulukuuta 1913. Liitto kuitenkin päättyi eroon. Brabin meni toisen kerran naimisiin elokuvatähti Theda Baran kanssa 2. heinäkuuta 1921. 34-vuotinen avioliitto kesti aina Baran kuolemaan huhtikuuhun 1955 asti.

Charles Brabin kuoli 75-vuotiaana sydäninfarktiin 3. marraskuuta 1957 Santa Monicassa vähän yli kaksi vuotta vaimonsa jälkeen. Hänet haudattiin Forest Lawn Memorial Parkin hautausmaalle, Glendaleen.

Valikoitu ohjausfilmografia
 Vuosi Suomenkielinen nimi Alkuperäinen nimi1912  –  What Happened to Mary?1913  –  An Unsullied Shield1914  –  The Man Who Disappeared1915  Korppi  The Raven1919  Kathleen Mavourneen  Kathleen Mavourneen1920  –  While New York Sleeps1923  Kuusi päivää  Six Days1924  Elon seikkailut  So Big1925  Ben-Hur  Ben-Hur1926  Varastetut jalokivet  Mismates Katutanssijatar  Twinkletoes1927  Tuomittu perikatoon  Framed Myrskylintu  Hard-Boiled Haggerty Jättiläisten laakso  The Valley of the Giants1929  Menneisyyden verho  The Bridge of San Luis Rey1930  Laiva Shanghaista  The Ship from Shanghai Kun rakkaus kutsuu  Call of the Flesh1931  Tommy Boy  Sporting Blood1932  Poliisin kynsissä  The Beast of the City Fu Manchun naamio  The Mask of Fu Manchu Rasputin  Rasputin and the Empress1933  Naisen salaisuus  The Secret of Madame Blanche Häkkilintuja  Stage Mother

Lähteet

Aiheesta muualla

Brabin Silent Hollywoodissa 
Brabin Find a Gravessa 

Luokka:Yhdysvaltalaiset elokuvaohjaajat
Luokka:Yhdysvaltalaiset elokuvakäsikirjoittajat
Luokka:Brittiläiset elokuvaohjaajat
Luokka:Brittiläiset elokuvakäsikirjoittajat
Luokka:Amerikanenglantilaiset
Luokka:Vuonna 1882 syntyneet
Luokka:Vuonna 1957 kuolleet